Hoërskool Florida skut presteer in Duitsland - Gauteng West Schools that Rock
19 Jul 2018 | Florida Hoërskool, Schools, Shooting, Sports | 0 |
Caitlin Oelofse, ŉ graad 11-leerder van Hoërskool Florida het vanaf 22 Junie tot 28 Junie 2018 in Suhl, Duitsland vir die eerste keer in haar Junior Proteakleure geskiet tydens die ISSF Junior Wêreldbeker kampioenskappe. Volgens die ISSF was daar hierdie jaar ‘n totaal van 761 skuts (rifle, pistol & shotgot) wat deelgeneem het en wat 61 Nasionale Olimpiese Komitees van regoor die wêreld verteenwoordig het. Sy het deelgeneem aan die “10m Air Rifle Women Junior” asook die “10m Air Rifle Mixed Team Junior”. Volgens Caitlin was dit ŉ ongelooflike eer en voorreg om Suid-Afrika te verteenwoordig en ŉ fantastiese leerproses en ondervinding wat sy nie gou sal vergeet nie.
Foto deur: Van Vuuren Photography
PreviousHoërskool Florida rugby
NextHoërskool Florida netbal Storm ontwortel talle bome - In Beeld - Republikein
Tuesday, February 25th, 20:56:19
Storm ontwortel talle bome
29 January 2020 | In beeld
Tanja Bause - Maandag het ’n storm Tsumeb getref en verskeie bome ontwortel.
Volgens die woordvoerder van die dorp se munisipaliteit, me. Stella Imalwa-Nangolo, het reën, wind, hael en weerlig omstreeks 17:00 uitgesak.
“Vyftien minute later was alles verby. Die storm was die sterkste in die Endombo-woonbuurt, waar talle groot bome ontwortel is. Die bome het vier mense lig beseer en ’n pensioenaris, wat tydens die storm gelê en slaap het, is ernstig beseer en in die hospitaal opgeneem,” het sy gesê.
Volgens haar was daar ook ’n kragonderbreking, maar is dit voor donker herstel.
By die Dierebeskermingsvereniging (DBV) het ’n groot, ou boom omgeval en op die DBV-gebou beland.
Volgens die DBV se voorsitter, me. Michelle Swarts, het die boom die gebou beskadig.
“Gelukkig was al die diere tydens die haelstorm in hul hokke en nie beseer nie. Ongelukkig het ons nie geld om die boom te verwyder nie, en ons versoek die Tsumeb-gemeenskap om asseblief te help om die boom so gou moontlik te verwyder,” het sy gesê.